OzLabs/hebrew-wiki-articles huggingface dataset:
אירוע הירי באוניברסיטת קארל בפראג

אירוע הירי באוניברסיטת קארל בפראג היה אירוע ירי המוני שהתרחש ב-21 בדצמבר 2023 בפקולטה לאמנויות של אוניברסיטת קארל בפראג שבצ'כיה. באירוע נרצחו לפחות 14 בני אדם ו-25 נפצעו, מתוכם תשעה פצועים באורח קשה. כאשר כוחות המשטרה הגיעו למקום, היורה דייוויד קוזאק התאבד. המשטרה דיווחה כי אביו של קוזאק נמצא מת מוקדם יותר באותו היום, לפני תחילת הירי.

זהו אירוע הירי ההמוני הקטלני ביותר בתולדות צ'כיה מאז התפרקות צ'כוסלובקיה בשנת 1993 ואחד מאירועי הירי ההמוניים החמורים ביותר באירופה מאז פיגועי נובמבר 2015 בפריז.<ref name="WaPoInfo"></ref>
== אירועים ==
=== רציחות קודמות ===
לפי הערכת המשטרה החשוד היה כנראה אחראי לרציחות של אב בן 32 והתינוק שלו ביער קלנוביצה אשר בפאתי פראג ב-15 בדצמבר.<ref></ref> לטענת האינטרפול החשוד רצח בתחילה את אביו בבית המשפחה בעיר קלדנו בשעות הבוקר של אותו היום שבו התרחש הירי בבית הספר. המשטרה איתרה את גופת אביו של היורה בסביבות השעה 12:40.<ref name="NYTimesInfo" /><ref name="TheGuardianInfo"></ref>

כאשר המשטרה ערכה חיפוש בבית המגורים של משפחת קוזאק הם מצאו במקום מטען חבלה מאולתר, חומרי נפץ נוספים, וכלי נשק.<ref></ref> בעקבות כך המשטרה ערכה גם חיפושים בנמל התעופה ואצלב האוול<ref></ref> שם עבד אביו של היורה במחלקת האבטחה של נמל התעופה.<ref></ref>

=== הירי באוניברסיטת קארל ===
החשוד היה אמור לתת הרצאה בבניין של אוניברסיטת קארל בשעה 14:00. המשטרה פינתה את הבניין בו החשוד היה אמור לתת את ההרצאה. החשוד נכנס במקום זאת לבניין אחר באוניברסיטה. בשעה 14:59 התקבלו במשטרה דיווחים ראשונים על ירי באוניברסיטת קארל. הירי בוצע בבניין של הפקולטה לאמנויות של האוניברסיטה.<ref name="NYTimesInfo"></ref> כאשר כוחות המשטרה הגיעו לזירה ב-15:20 הם גילו שהיורה התאבד.<ref name="TheGuardianInfo"/> כוחות המשטרה סרקו בהמשך את האזור בחיפושים אחר חומרי נפץ.<ref></ref>

בסרטון של כתב החדשות יז'י פורמן נראה החשוד הולך בקמפוס האוניברסיטה עם רובה. כתב החדשות צעד לעבר החשוד על מנת שזה יירה לעברו ולעבר הצוות שלו, במטרה להסיח את דעתו של החשוד על מנת שלא יירה לעבר הסטודנטים שיצאו מהבניין.
למחרת הירי: הוקם אתר הנצחה מאולתר מול בית הכומר של האוניברסיטה
== המפגע ==
לטענת האינטרפול החשוד הוא דייוויד קוזאק, סטודנט להיסטוריה בן 24 מהעיר קלדנו אשר נמצאת 24 קילומטרים מפראג.<ref name="Novinky"></ref> לטענת האינטרפול היורה ביצע את הירי ההמוני בהשראת אירועי ירי המוני אחרים שבוצעו בעבר ברחבי העולם.<ref name="NYTimesInfo" /> מפקד משטרת צ'כיה, מרטין וונדרשק, ציין שליורה היה רישיון נשק והיו בבעלותו מספר כלי נשק.

== הקורבנות ==
היורה רצח 14 בני אדם באוניברסיטת קארל ופצע 25 אנשים נוספים.<ref></ref>

==קישורים חיצוניים==

== הערות שוליים ==

קטגוריה:פראג: היסטוריה
קטגוריה:ירי המוני
קטגוריה:פעולות טרור ב-2023
הפיתוי של יאנסון

הפיתוי של ינסון (בשוודית: Janssons frestelse) הוא תבשיל מסורתי מהמטבח השוודי המורכב מתפוחי אדמה, בצל, שפרוט (סוג של דג הרינג) כבושים, פירורי לחם ושמנת. בדרך כלל הוא נכלל ב-julbord (ארוחת חג המולד) השוודי (נקרא גם סמרגוסבורד של חג המולד), וב-påskbuffé של פסחא, שהוא ארוחה קלה יותר מה-julbord המסורתי. המנה נפוצה גם בפינלנד שם היא ידועה בשם Janssoninkiusaus.

== הכנה ==
צילום מקרוב של צלחת Janssons Frestelse
את תפוחי האדמה חותכים לרצועות דקות ומשטחים בתבנית צלייה, לסירוגין עם השפרוט והבצל הקצוץ ביניהם. ממליחים ומפלפלים כל שכבה, ואז מוסיפים שמנת, כך שכמעט ממלאת את התבנית. לבסוף המנה נאפית בתנור בחום של C° 200 למשך במשך כשעה.<ref name="enfrestare"></ref>

לעיתים קרובות המתכון מתורגם לא נכון, כאשר אנשובי מחליף בו את דג השפרוט. הסיבה לכך היא ששפרוט (Sprattus sprattus) כבושים בסוכר, מלח ותבלינים ידועים בשוודיה בשם ansjovis מאז אמצע המאה ה-19, בעוד אנשובי אמיתי (Engraulis encrasicolus) נמכר בשוודיה בתור sardeller. כמו כן, ניתן להשתמש בהרינגים קטנים (Clupea harengus) במקום שפרוטים.

== שם ומקור ==
המאכל נקשר לעיתים קרובות לזמר האופרה פר אדולף "פלה" יאנזון (1844–1889), הזכור כגורמן (אכלן). עם זאת, טענה נוספת למקור השם הועלתה על ידי Gunnar Stigmark (1910–2001) במאמר שהופיע בכתב העת Gastronomisk kalender. לפי סטיגמרק, השם הושאל מהסרט "Janssons frestelse (1928)" בהשתתפות שחקן הקולנוע והבמאי אדווין אדולפסון. למעשה השם למנה הזו הוטבעה על ידי אמו של סטיגמרק והשפית ששכרה לרגל אירוע מיוחד של ארוחת ערב. משם השם התפשט למשקי בית אחרים ובסופו של דבר לספרי הבישול.

המנה כנראה לא נקשרה לארוחת חג המולד עד שנות ה-70.<ref name=":0"></ref>

== קישורים חיצוניים ==
* [https://www.ica.se/recept/janssons-frestelse-3682/ מתכון], באתר ica.se

== הערות שוליים ==

קטגוריה:מאכלי חג הפסחא
קטגוריה:מאכלי דגים
קטגוריה:מאכלי חג המולד
קטגוריה:מאכלי ירקות
קטגוריה:המטבח הפיני
קטגוריה:המטבח השוודי
קטגוריה:מאכלי תפוח אדמה
קטגוריה:מאכלים הקרויים על שם אישים
ויליאם ניקולסון (אדמירל)

אדמירל סר ויליאם קולדינגהאם מאסטרס ניקולסון, KCB (באנגלית: Sir William Coldingham Masters Nicholson; 28 באוקטובר 1863 – 9 בינואר 1932) היה קצין הצי המלכותי שהיה לאחר מכן לורד הים השלישי ובקר הצי.

== קריירה ימית ==
ויליאם ניקולסון נולד ב-28 באוקטובר 1863 והתחנך בבית הספר סטאבינגטון האוס. בהיותו קומנדר בצי המלכותי, הוא מונה ב-10 בספטמבר 1902 לפיקוד על סירת התותחים נושאת טורפדות אה"מ אנטלופ, ששירתה במי הבית.

הוא שירת במלחמת העולם הראשונה וכקפטן אה"מ קנדה השתתף בקרב יוטלנד ב-1916. בהמשך הוא הועלה לדרגת אדמירל משנה, ומונה לסגן מפקד שייטת אוניות המערכה הראשונה מאוחר יותר באותה שנה. הוא מונה ללורד הים השלישי ובקר הצי ב-1919 וקיבל את הפיקוד על שייטת אוניות המערכה השנייה באוקטובר 1920. לאחר מכן מונה למפקד שייטת אוניות המערכה הראשונה במאי 1921.

הוא התגורר בווינצ'קומב בגלוסטרשייר עד מותו ב-9 בינואר 1932.

== קישורים חיצוניים ==
* 

== הערות שוליים ==

קטגוריה:מסדר האמבט: אבירים וגבירות מפקדים
קטגוריה:אדמירלים בריטים במלחמת העולם הראשונה
קטגוריה:בריטים שנולדו ב-1863
קטגוריה:בריטים שנפטרו ב-1932
גורמן (אכלן)

וורשה]]

גוּרְמַן (אכלן) (בצרפתית: Gourmand) הוא אדם שמפיק הנאה ועניין רב מצריכת אוכל ושתייה טובים. גורמן התייחס במקור לאדם שהיה "גרגרן אוכל ומשקה", אדם שאכל ושתה יתר על המידה.<ref>[http://www.merriam-webster.com/dictionary/gourmand gourmand]</ref> שימוש זה נדיר כיום.

== תיאור ==
למילה גורמן (הצרפתית) יש קונוטציות שונות מהמילה הדומה לה גורמה, שמדגישה אדם בעל חך מעודן ומיושמת לעיתים קרובות יותר על המכין של האוכל מאשר על צורך המזון. יחד עם זה בפועל, שני המונחים קשורים קשר הדוק, שכן שניהם מרמזים על הנאה מאוכל טוב.

שימוש חלופי ותיק יותר של המילה הוא לתאר אדם המפריז בצריכת מזון ושתייה, כגרגרן או כזללן.

לגבי השימוש האחרון במונח, קיים חשש מקביל בקרב הצרפתים שהמילה שלהם להערכת מטבח גורמה, כלומר איכותי ואנין () נכללת היסטורית ברשימה הכנסייה הקתולית הצרפתית של שבעת החטאים. עם האבולוציה במשמעות של וגם התרחקו מהגרגרנות. הצרפתית דוגלים בכך כיום שהכנסייה הקתולית תעדכן את הרשימה האמורה כך שתתייחס לגרגרנות () במקום לאכלנות ().

שימוש חלופי נוסף של המילה זכה לפופולריות בקרב מעצבי בשמים בקלן. בתחום זה, ובשימוש זה, גורמן מתייחס לא לאדם, אלא לקטגוריה של ריחות הקשורים למאכלים, כמו קקאו, תפוח ושזיף.

== ראו גם ==
* Ligue des Gourmands, שנוסד על ידי אוגוסט אסקופיה ב-1912
* אפיקור (גורמה), אדם שמתעניין באוכל, לפעמים עם גוונים של עידון מוגזם
* אפיקוריסט או אפיקוריאן הוא מי שרודף אחר אוכל משובח ותענוגות אחרים לפעמים עם גוונים של עידון מוגזם;
* אפיקוריאן הוא אחד העוקב אחר האפיקוריאה, מערכת פילוסופיה שפותחה על ידי אפיקורוס c. 300 לפני הספירה .

== קישורים חיצוניים ==

== הערות שוליים ==

קטגוריה:המטבח הצרפתי
גליקשטאדט

גְלִיקְשְׁטַאדְט (בגרמנית: Glückstadt – מילולית: עיר המזל; בדנית: Lykstad) היא עיירה במחוז שטיינבורג שבמדינת שלזוויג-הולשטיין שבגרמניה, השוכנת על גדתו הימנית של נהר האלבה התחתון, בשפכו של נהר רין, כ-45 ק"מ צפונית-מזרחית לאלטונה. העיירה נחשבת לחלק מהאזור המטרופוליני של המבורג.

== היסטוריה ==
גליקשטאדט נוסדה בשנת 1617 על אדמות הביצות שלאורך נהר האלבה על ידי דוכס הולשטיין, מלך דנמרק, כריסטיאן הרביעי, אשר בנה שם סוללות וביצורים, כמו גם ארמון דוכסות. מאחר שכריסטיאן הרביעי הבטיח למתיישבים פטור ממסים וחופש דת, הפכה גליקשטאדט עד מהרה למרכז סחר חשוב, שנועד להתחרות בעיר הקיסרית המבורג, הממוקמת במעלה האלבה. בעיירה התיישבו קלוויניסטים, רמונסטרנטים ומנוניטים (אנבפטיסטים) מהולנד, וכן יהודים ספרדים וקתולים.

לאחר שהמלך כריסטיאן הצטרף לנוצרים הפרוטסטנטים במלחמת שלושים השנים, הטילו בתגובה כוחות האימפריה הרומית הקדושה והליגה הקתולית, בפיקודם של אלברכט פון ולנשטיין ויוהאן ט'סרקלס פון טילי, מצור בן 15 שבועות בשנים 1627–1628, אך לא הצליחו לכובשה.

בשנת 1649 העביר בנו של כריסטיאן הרביעי ויורשו, פרדריק השלישי, את מקום מושבו של ממשל הולשטיין לגליקשטאדט, ולאחר מכן נודעה הדוכסות בשם הולשטיין-גליקשטאדט. בשנת 1773 הפכה העיירה לבירת הולשטיין כולה, עת מוזגו אליה שטחי הולשטיין-גוטורפ. במהלך מלחמת הקואליציה השישית, ב-1814, הוטל מצור על גליקשטאדט על ידי כוחות הקואליציה, והעיירה נכנעה תוך שביצוריה הוחרבו. בשנת 1830 הפכה העיירה לנמל חופשי.

הולשטיין-גליקשטאדט נותרה בחזקת הכתר הדני עד לתבוסתו במלחמת שלזוויג השנייה ב-1864. העיירה נכבשה על ידי אוסטריה, אך לבסוף סופחה לפרובינציה הפרוסית שלזוויג-הולשטיין בעקבות מלחמת אוסטרו-פרוסיה ב-1866.

== תחבורה ==
ב-1845 נפתחה תחנת גליקשטאדט על קו רכבת הביצות מאלמסהורן, שב-1857 המשיך עד לאיצהו. כיום רכבות נוסעות מתחנת המבורג-אלטונה לווסטרלנד באי זילט. לגליקשטאדט יש גם שירות מעבורת החוצה את האלבה לוויישהאפן בסקסוניה התחתונה. זוהי תחנת עצירה על כביש המעבורת הגרמני ושביל האופניים אלבה.

== גלריה ==
<gallery>
קובץ:2016-08-25_Glückstadt_Marktplatz.jpg|כיכר השוק בגליקשטאדט
קובץ:Luftaufnahmen_Nordseekueste_2012-05-by-RaBoe-458.jpg|מבט אווירי על גליקשטאדט מצדו השני של האלבה
קובץ:Ehemaliger_Salzspeicher_Glückstadt.jpg|מחסן המלח לשעבר של גליקשטאדט
קובץ:Schlachterstraße7.JPG|הכנסייה לשעבר של הקלוויניסטים, הרמונסטרנטים והמנוניטים
קובץ:Glueckstadt_Judenfriedhof_2.jpg|בית הקברות היהודי לשעבר
</gallery>

== קישורים חיצוניים ==

* 

קטגוריה:שלזוויג-הולשטיין: ערים
קטגוריה:יישובים שהוקמו ב-1617
ויויאן אדן

ויויאן אדן (באנגלית: Vivian Eden) היא משוררת, מתרגמת, עורכת וחוקרת ספרות ישראלית-אמריקאית.

==ביוגרפיה==
אדן נולדה בניו יורק, ארצות הברית ועלתה לישראל בשנת 1965. למדה סוציולוגיה וספרות אנגלית ב-Barnard College ניו יורק ולאחר מכן, ספרות אנגלית בהאוניברסיטה העברית בירושלים. בהמשך, קיבלה תואר דוקטור בספרות השוואתית מאוניברסיטת איווה.

אדן מתרגמת מעברית לאנגלית ומצרפתית לאנגלית. היא תרגמה פרוזה, שירה, אופרה מחזות ומסות. בין המשוררים שתרגמה מעברית נמנים ט. כרמי, עמיחי חסון, רחל המשוררת, סלמאן מצאלחה ואלכס בן-ארי. לאורך השנים, לימדה אנגלית, תיאטרון ותרגום במוסדות שונים (בין היתר, בכיתת השירה של הליקון), וכיהנה בתפקיד המנהלת האמנותית של "פסטיבל השירה הבינלאומי במשכנות שאננים" (1997-1991).

ב, היא משמשת עורכת בהמהדורה האנגלית של עיתון "הארץ". בעבר בעלת טור חודשי בעיתון, שעסק בשירה עברית מתורגמת<ref>[https://www.haaretz.com/ty-WRITER/0000017f-da25-dea8-a77f-de673c5e0000 Vivian Eden] in Haaretz</ref>. מתגוררת בירושלים ואם לשניים<ref> [https://www.tupeloquarterly.com/translation/amichai-chasson-vivian-eden-a-dialogue-between-two-poets/ Amichai Chasson & Vivian Eden — A Dialogue Between Two Poets], Tupelo Quarterly, March 31, 2023</ref>.

==מספריה==
* משני הצדדים/Front and Back, סדרת "כבר" לשירה, הוצאת כרמל, 2008 - ספר דו-לשוני עברי-אנגלי. השירים נכתבו במקור באנגלית ותורגמו לעברית על ידי אמיר אור, גיל אלרואי, יעל גלוברמן, אריאל זינדר, סלמאן מצאלחה, אגי משעול, טל ניצן, אירית סלע ורמי סערי.

===מבחר ספרים שתרגמה===
* אופרה לטרזין מאת ליליאן אטלן (1985)
* ערבסקות מאת אנטון שמאס (1988)
* רצח בדרך בית לחם מאת בתיה גור (2004)
* מסע הילדים אל הארץ המובטחת מאת אהרן מגד (2002)
* אדוני הארץ מאת עקיבא אלדר ועדית זרטל (2007)
* גמל המעופף ודבשת הזהב מאת אהרן מגד (2007)

==עריכה==
* השירים: פסטיבל משוררים בינלאומי, ירושלים 1993 (עורכים: איל מגד וויויאן אדן, כתר, 1993)
* השירים: פסטיבל המשוררים הבינלאומי ירושלים 1997 (עורכים: ויויאן אדן ודן דאור, כתר, 1997)

==קישורים חיצוניים==
* [https://www.nli.org.il/he/a-topic/987007260739305171 ויויאן אדן] באתר הספרייה הלאומית של ישראל
* 
* [https://www.worldliteraturetoday.org/author/vivian-eden ויויאן אדן] באתר כתב העת World Literature Today
* [https://wordswithoutborders.org/contributors/view/vivian-eden/ ויויאן אדן] באתר Words Without Borders
* 
* אלי הירש, [https://www.elihirsh.com/?p=745 ויויאן אדן, משני הצדדים], פורסם במדור הספרות של ידיעות אחרונות, 2 בינואר 2009

==הערות שוליים==

קטגוריה:מתרגמות מאנגלית לעברית
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:משוררות ישראליות
קטגוריה:משוררים ישראלים
קטגוריה:מתרגמות ישראליות
קטגוריה:מתרגמים ישראלים
קטגוריה:עורכות ספרותיות ישראליות
צ'ריקלו

צָ'רִיקלוֹ 10199 (בקיצור: צ'ריקלו או צ'אריקלו; באנגלית: Chariklo 10199) הוא אסטרואיד המקיף את השמש במסלול שעובר בין שבתאי לאורנוס. הוא הקנטאור (גוף שמימי קטן בחלק החיצוני של מערכת השמש) המוכר הגדול ביותר, והאסטרואיד הראשון שסביבו התגלתה מערכת טבעות.<ref name=":0"></ref><ref name=":1"></ref> מחקר פוטומטרי ב-2001 לא הצליח לקבוע את השינוי בקצב הסיבוב שלו סביב צירו.<ref></ref> תצפיות בתחום האינפרא אדום מצביעות על נוכחות של קרח, שככל הנראה מהווה אחד מהרכיבים של הטבעות שלו.<ref name=":2"></ref>

== תיאור ==
תרשים המסמל את המסלול של צ'אריקלו (בורוד) לעומת שבתאי (צהוב), צדק (אדום), אורנוס (ירוק).
קוטרו הממוצע של צ'ריקלו הוא כ-250 ק"מ,<ref name=":2" /> אך צורתו פחוסה, במידות 287.6 × 270.4 × 198.2 ק"מ.<ref></ref> הוא מקיף את השמש במסלול אליפטי העובר בין שבתאי לאורנוס, המגיע עד מרחק של יותר מ-2 מיליארד קילומטרים מעבר למסלולו של שבתאי.<ref name=":1" /><ref></ref>

== טבעות ==
צ'ריקלו הוא האובייקט הקטן ביותר שידוע שיש לו טבעות. ב-2013 התגלה שלצ'ריקלו שתי טבעות בעלות רדיוסים של 386 ו-400 ק"מ, ורוחב של כ-6.9 ק"מ ו-0.12 ק"מ בהתאמה. הטבעות נמצאות במרחק של כ-14 ק"מ זו מזו.<ref></ref>

קיומה של מערכת טבעות סביב אובייקט בגודל זה היה בלתי צפוי, מכיוון שבעבר סברו שטבעות יכולות להיות יציבות רק סביב גופים מסיביים הרבה יותר.<ref name=":0" /> מערכות טבעות סביב גופים קטנים לא התגלו בעבר למרות החיפוש אחריהם באמצעות הדמיה ישירה וטכניקות אחרות. למעשה, לפי התיאוריות המקובלות, הטבעות של צ'ריקלו אמורות היו להתפזר על פני תקופה של כמה מיליוני שנים לכל היותר. לכן, או שהן צעירות מאוד, או שירחי רועים סביב האסטרואיד הם המייצבים את הטבעות.

== גילוי וחקר ==
תרשים הממחיש את הדרך בה גילו את הטבעות. אורו של כוכב מרוחק הוסתר על ידי הטבעות בסמוך לזמן שצ'ריקולו חלף על פני הכוכב
צ'ריקלו התגלה ב-15 בפברואר 1997 על ידי צוות בפרויקט Spacewatch של מעבדת הירח והכוכבים באוניברסיטת אריזונה. הוא נקרא על שם אשתו של כירון מהמיתולוגיה היוונית, שמתוארת לרוב כנימפה ולעיתים כקנטאורית.<ref name=":1" />

הטבעות של צ'ריקלו זוהו לראשונה בשנת 2013. בשנת 2023 מדענים השתמשו בטכניקה חדשה בעזרת טלסקופ החלל ג'יימס וב של נאס"א כדי לזהות ירידה בעצמת האור המגיע מכוכב רחוק כאשר הטבעות הדקות של צ'אריקלו הסתירו אותו באופן חלקי.<ref></ref>

 היא חללית רובוטית המתוכננת לבצע יעף בסמוך לצ'ריקלו. החללית תטיל קליע טונגסטן של 100 ק"ג. שיצור מכתש בעומק של כ-10 מטר, לצורך לניתוח ההרכב של פני השטח.<ref></ref>

== קישורים חיצוניים ==

== הערות שוליים ==

2023 12
קטגוריה:מערכת השמש
קטגוריה:גרמי שמיים
קטגוריה:כוכבי לכת מינוריים
קטגוריה:אסטרואידים
טרייסי מורגן

טרייסי ג'אמל מורגן (באנגלית: Tracy Jamel Morgan; נולד ב-10 בנובמבר 1968) הוא קומיקאי, סטנדאפיסט ושחקן אמריקאי. מורגן נודע בעיקר כחבר צוות השחקנים בסדרת המערכונים המצליחה "סאטרדיי נייט לייב" בין השנים 1996 עד 2003, ובזכות גילום הדמות טרייסי ג'ורדן בקומדיית המצבים של NBC "רוק 30" בין השנים 2006 עד 2013.

== ביוגרפיה ==
מורגן נולד ברובע הברונקס שבניו יורק<ref name="Jimmy Kimmel Live! Season 20 Episode 172"></ref><ref name=bowling></ref><ref></ref>, וגדל בשכונת בדפורד סטיובסנט שבברוקלין. מגיל צעיר גילה עניין רב בקומדיה. בהשראת קומיקאים כמו ריצ'רד פריור ואדי מרפי בסוף שנות ה-80 החל מורגן להופיע במועדוני סטנד-אפ שונים בעיר ניו יורק.

קריירת הסטנדאפ של מורגן תפסה תאוצה בשנות ה-90 והובילה לפריצת הדרך שלו כאשר כיכב בתוכנית הסטנד-אפ "Def Comedy Jam".

בשנת 1996 מורגן הצטרף לצוות השחקנים של תוכנית המערכונים "סאטרדיי נייט לייב". מורגן היה חבר קבוע בצוות התוכנית במשך שבע עונות.

בין השנים 2006 עד 2013 מורגן זכה להכרה נרחבת כאשר גילם את דמותו של כוכב הקולנוע הילדותי טרייסי ג'ורדן בקומדיית המצבים האמריקנית המצליחה "רוק 30" של רשת NBC. על תפקיד זה היה מורגן מועמד בשנת 2009 לפרס אמי<ref></ref>.

לאורך השנים כיכב מורגן גם בסרטים שונים, כולל "משחק מכור" (2005), "Cop Out" (2010), וסרט האנימציה "ריו" (2011).

ב-20 באוקטובר 2009 פרסם את ספרו האוטוביוגרפי "I Am the New Black".

ב-10 באפריל 2018 קיבל מורגן כוכב בשדרת הכוכבים של הוליווד.

== חיים אישיים ==
בשנת 1987, בעודו בתיכון, התחתן מורגן עם חברתו סבינה. לזוג נולדו שלושה בנים. הזוג התגרש באוגוסט 2009 לאחר שהם היו פרודים במשך שמונה שנים.

במרץ 2011 התארס לדוגמנית מייגן וולובר. בתם נולדה ב-2 ביולי 2013. בני הזוג נישאו ב-23 באוגוסט 2015. הזוג התגרש ביולי 2020.

ב-7 ביוני 2014 מורגן היה מעורב בתאונת דרכים קשה לאחר שמשאית של וולמרט התנגשה במיניבוס שלו בכביש המהיר. בתאונה נהרג חברו הטוב הקומיקאי ג'יימס מקנייר. מורגן סבל מפציעות קשות, כולל רגל שבורה, שבר בעצם הירך, שבר באף, ושברים במספר רב של צלעות. לאחר שעבר ניתוח ותקופת שיקום ממושכת הגיש מורגן תביעה נגד וולמארט בטענה לרשלנות וטען כי נהג המשאית נסע שעות רבות מדיי מבלי שהייתה לו טווח שעות סביר למנוחה. המאבק המשפטי הסתיים בהסדר אשר במסגרתו וולמרט שילמה למורגן במאי 2015 מיליוני דולרים. לאחר תקופת התאוששות ממושכת מורגן חזר לבמה ולמסך.

== קישורים חיצוניים ==

* 

==הערות שוליים==

קטגוריה:שחקני קולנוע וטלוויזיה אמריקאים
קטגוריה:קומיקאים אמריקאים
קטגוריה:סאטרדיי נייט לייב
קטגוריה:סטנדאפיסטים אמריקאים
קטגוריה:מדבבים אמריקאים
קטגוריה:אישים שהונצחו בשדרת הכוכבים של הוליווד
קטגוריה:אמריקאים שנולדו ב-1968
משפחת אבודיינטה

מִשְׁפַּחַת אַבּוּדִיֶנְטֶה (נכתב גם אוֹבֵּידִיֶנְטִי) הייתה משפחת אנוסים ממוצא פורטוגלי שהיגרה בראשית המאה ה-17 מליסבון והתיישבה באמסטרדם, ובהמשך בהמבורג ובהולשטיין. המשפחה חזרה ברובה לחיק היהדות, ובני המשפחה אף היו פרנסים ורבנים בקהילותיהם. אחדים מבני המשפחה אימצו את רעיונותיו של שבתי צבי. חלק מבני המשפחה היגרו ללונדון ולמושבות האנגליות באיי הודו המערבית הבריטיים, שם נשאו את השם גדעון אבודיינטה, על שם אבי המשפחה, ואף גדעון בלבד, עסקו במסחר של עלי טבק וקנה סוכר. מתוך ענף זה יצא הלורד ארדלי וחבר בית הלורדים הראשון ממוצא יהודי.

בן משפחת אבודיינטה המוקדם ביותר שמוכר למחקר הוא גדעון אבודיינטה, אשר היגר עם משפחתו בראשית המאה ה-17 לאמסטרדם, שם חזרו לחיק היהדות. לגדעון אבודיינטה ואשתו, יעל, נולדו שבעה ילדים: משה, אברהם, שמשון, נתנאל, פחדיאל, עמנואל ואסתר.

==בני משפחה בולטים==
===משה בן גדעון אבודיינטה===
כריכת הספר "Gramatica Hebraica" מאת משה בן גדעון אבודיינטה

היה משורר ומדקדק עברי שפעל באמסטרדם ובהמבורג, ולתקופה מסוימת גם בגליקשטאדט. כתב את ספר הדקדוק Grammatica Hebraica בפורטוגזית, ובו שיבץ משיריו כדוגמה לסגנונות שירה שונים. עוד חיבר את היצירה "אבני שהם" הבנויוה מ-102 אוקטבות, שכל אחת מהן היא שיר חוכמה ומוסר, ואת הספר "ווי העמודים ושירים" ושירים לעת מצוא. אוסף הדרשות השבתאיות שתרגם "Fin de los Dias" הוחרם על ידי פרנסי קהילות המבורג ואמסטרדם.

===גדעון בן משה גדעון אבודיינטה===
נקרא על שם סבו, ובדומה לאביו, כתב שירים. כתב שיר הלל על המחזה "אסירי התקווה" מאת יוסף דה לה וגה.

===רעואל בן משה גדעון אבודיינטה===
נקרא על שם סבו מצד אמו, ומוכר גם בשמו האנגלי רולנד גדעון (Rowland Gideon). הצטרף לבני משפחתו באיי הודו המערבית הבריטיים, שם עסק במטעי קנה סוכר, תחילה בברבדוס, ובהמשך באנטיגואה ובנוויס. בהמשך עבר ללונדון והיה לאיש עסקים מצליח. שימש גבאי בית הכנסת בוויס-מרקס.

===שמשון גדעון===
דיוקן של שמשון גדעון מאת בנג'מין לונג

בנו של רולנד גדעון. היה בנקאי ופילנתרופ בלונדון בתקופה הג'ורג'יאנית. תמך בדיכוי המרד היעקוביטי של 1745 מצד בית הנובר והמפלגה הוויגית, דבר שקירב אותו לשלטון האנגלי, אשר לימים תמך באזרוח היהודים באנגליה.

===שמשון גדעון הצעיר (שמשון ארדלי)===
שמשון גדעון (ארדלי) עם בן לוויה בלתי מזוהה, ציור של פומפאו בטוני
בנו של שמשון גדעון, נקרא גם שמשון ארדלי (Sampson Eardley), הברון הראשון מארדלי, היה בנקאי, פוליטיקאי טורי והאדם הראשון ממוצא יהודי שקיבל תואר אצולה בריטי. אמו לא הייתה יהודייה והוא הוטבל לנצרות וגדל כנוצרי אנגליקני, דבר שאפשר את קבלת תואר האצולה.

===אברהם בן גדעון אבודיינטה===
היה תלמיד חכם ומקובל, חבר בישיבת "ישועות משיחו" באמסטרדם. יחד עם 23 מבני הישיבה פרסם מכתב בשנת 1666 ובו דברי הלל לשבתי צבי כמשיח. הצטרף לקבוצה קטנה של יהודים ספרדים מהמבורג שהיגרו לברזיל ההולנדית, שם היה פעיל בתחום המסחר בסוכר. היה חבר בקהילה היהודית ברסיפה, ולאחר כיבושה של פרנמבוקו בידי הפורטוגלים התיישב בברבדוס.

===דניאל אבודיינטה===
כתב סונטה בספרדית בזכות הספר Grammatica Hebraica שחיבר אחיינו וכהקדמה לו.

===יהודה אבודיינטה===
ייתכן שהיה בנו של דניאל אבודיינטה. הביא לדפוס את הספר "אור טוב", מילון עברי-ספרדי לנוער, בשנת 1675.

==הערות שוליים==

אבודיינטה
מועדון ספורט קריית ים

מועדון ספורט קריית ים הוא מועדון כדורגל ישראלי מהעיר קריית ים המשחק כיום בליגה א' צפון.

==היסטוריה==
המועדון הוקם בשנת 2008 והתפרק אחרי 3 שנים. בקיץ 2021 המועדון הוקם מחדש ובמהירות עלה מליגה ג' שומרון דרך ליגה ב' צפון ונכון לדצמבר 2023, המועדון משחק בליגה א' צפון. בעונתה הראשונה (2021–2022) הקבוצה בלטה במיוחד כאשר הייתה לקבוצה הישראלית הראשונה שהשלימה עליית ליגה, וזאת לאחר עונה שלמה של 22 משחקים ללא הפסד או תיקו. במהלך עונה זו כבשה יותר מ-116 שערים זכות וספגה רק 6 שערים.

הקבוצה מתאמנת במגרש קריית ים סינתטי ומופעלת על ידי עמותת "קרית-ים נטו לקידום כדורגל, חינוך ורווחה".

== קישורים חיצוניים ==
* 
* 

== הערות שוליים ==

קטגוריה:קריית ים
קטגוריה:קבוצות כדורגל שהוקמו ב-2008
קטגוריה:קבוצות כדורגל שהוקמו ב-2021
קטגוריה:קבוצות כדורגל ישראליות
מתחם קנדי

הבית המרכזי של המתחם, 2016
מתחם קנדי הוא ביתם של משפחת קנדי. הבית מורכב משלושה בתים בשטח של קרוב ל-25 דונם בקייפ קוד במסצ'וסטס, ארצות הברית. זה היה פעם ביתו של הפוליטיקאי ושגריר ארצות הברית בממלכה המאוחדת: ג'וזף קנדי ואשתו, רוז קנדי; וילדיהם, בהם נשיא ארצות הברית, ג'ון פיצג'רלד קנדי והסנאטורים האמריקנים רוברט קנדי וטד קנדי<ref>Staff writer (August 27, 2009). </ref>.

המתחם, שנרכש ב-1928, הפך למקום נחשב למקום המזוהה ביותר עם משפחת קנדי<ref></ref><ref></ref>. ג'ון פיצג'רלד קנדי השתמש במתחם כמטה המרכזי של הקמפיין שלו בבחירות לנשיאות שנערכו ב-1960 ומאוחר יותר כבית הנופש שלו כנשיא.

== היסטוריה ==
[[ג'ון פיצג'רלד קנדי, אשתו, ג'קלין קנדי וילדיהם ג'ון קנדי ג'וניור וקרוליין קנדי משחקים עם כלביהם במתחם קנדי]]
בשנת 1926, ג'וזף קנדי שכר קוטג' קיץ בנמל היאניס. שנתיים לאחר מכן, רכש את המבנה שהוקם ב-1904 והגדיל ושיפץ אותו כדי להתאים לצורכי משפחתו הגדלה ומתחם זה יגדל לימים להיות "מתחם קנדי". בבית הזה ובסביבתו בילו תשעת ילדיהם את ימי הקיץ, כאשר מעת לעת עסקו בשייט ובספורט ימי. המשפחה אמנם התגוררה במספר בתים נוספים לאורך שנות העשרים והתכוונה להשתקע במספר מקומות ברחבי מסצ'וסטס אך לבסוף התקבעה באזור קייפ קוד. "מתחם קנדי" הפך ב-1941 לבית הרשמי והחוקי של המשפחה<ref></ref>.

בנם של ג'וזף ורוז, ג'ון פיצג'רלד קנדי השתמש במתחם כמטה המרכזי של הקמפיין שלו בבחירות לנשיאות שנערכו ב-1960 ומאוחר יותר כבית הנופש שלו כנשיא.

בשנת 2012, הבית הראשי במתחם נתרם למכון טד קנדי <ref></ref>. נכון ל-2023, אלמנתו של רוברט קנדי, אתל מתגורר באחד מבתי המתחם בסמוך לבית הראשי.

ב-2019, אחת מנכדותיו של רוברט קנדי, סוירשה קנדי היל, בת ה-22, מתה ממנת יתר באחד מבתי המגורים במתחם.

== המתחם ==
=== בית מרכזי ===
הבית המרכזי, ששימש את ג'וזף היה הגדול מבין השלושה שהוקמו במתחם, הבית מוקף במדשאות ובגנים מטופחים והוא פונה לעבר האוקיינוס האטלנטי בקומה הראשית יש סלון, חדר אוכל, מטבח, מזווה רחב ידיים, חדרי שירות וחדר השינה שג'ון השתמש בו לפני שרכש בית משלו במתחם. בקומה השנייה יש שישה חדרי שינה, חדר תפירה, חדר אריזה וארבעה חדרי שינה של משרתים. לבית יש גם עליית גג. המרתף מכיל בית קולנוע פרטי ואולם המכיל בובות מכל רחבי העולם<ref></ref>. הבובות היו שייכות לג'וזף והוענקו לו ממספר מכרים שונים בתקופתו כשגריר האמריקאי בממלכה המאוחדת. בחצר הבית יש בריכת שחייה סגורה, מגרש טניס, מוסך היכול להכיל ארבע מכוניות, ושני בתי הארחה לאורחים.

== ראו גם ==

* מתחם בוש

== קישורים חיצוניים ==

== הערות שוליים ==

*
קטגוריה:מסצ'וסטס: מבנים
קטגוריה:ארצות הברית: בתי מגורים
נשיא רואנדה

נשיא רפובליקת רואנדה (באנגלית: President of the Republic of Rwanda, בצרפתית: Président de la République du Rwanda, בקינירואנדה: Perezida wa Repubulika y’u Rwanda) הוא ראש המדינה של רואנדה.

הנשיא נבחר כל שבע שנים בבחירות ישירות, וממנה את ראש הממשלה וכל שאר חברי הממשלה.

בסך הכל כיהנו בתפקיד ארבעה אנשים, הראשון בהם הוא גרגואר קאייבנדה ב-1961 (בתחילה כנשיא רואנדה-אורונדי), והנוכחי הוא פול קגאמה, שנכנס לתפקידו ב-22 באפריל 2000 ומכהן מאז.

== הגבלות כהונה ==
חוקת רואנדה הגבילה את כהונת הנשיא לשתי תקופות כהונה בנות שבע שנים, אך משאל עם חוקתי ב-2015 איפשר לפול קגאמה לרוץ לכהונה שלישית של שבע שנים ועוד שתי כהונות בנות חמש שנים, כלומר הוא יוכל להיות נשיא עד 2034.

== רשימת נשיאי רואנדה ==

{| class=wikitable style="text-align:center
!rowspan=2|#
!rowspan=2|דיוקן
!rowspan=2|שם(לידה–מוות)
!rowspan=2|בחירות
!colspan=3|כהונה
!rowspan=2|קבוצה אתנית
!rowspan=2|מפלגה
|-
!תחילת כהונה
!סיום כהונה
!זמן כהונה
|-
!colspan=9|רפובליקת רואנדה (כחלק מרואנדה-אורונדי)
|- bgcolor=#EEA
!style="background:#841; color:#FFF"|–
|
|דומיניק מבוניומוטווה(1921–1986)
|—
|28 בינואר 1961
|16 באוקטובר 1961
|271 ימים
|הוטו
|פארמהוטו
|-
!style="background:#841; color:#FFF"|1
גרגואר קאייבנדה(1924–1976)
|1961
|26 באוקטובר 1961
|1 ביולי 1962
|248 ימים
|הוטו
|פארמהוטו
|-
!colspan=9|רפובליקת רואנדה (כמדינה עצמאית)
|-
!style="background:#841; color:#FFF"|(1)
גרגואר קאייבנדה(1924–1976)
|1965, 1969
|1 ביולי 1962
|5 ביולי 1973(הודח)
|11 שנים ו-4 ימים
|הוטו
|פארמהוטו
|-
!style="background:#000; color:#FFF"|2
ז'ובנל הביארימנה(1937–1994)
|1978, 1983, 1988
|5 ביולי 1973
|6 באפריל 1994(נרצח)
|20 שנים ו-275 ימים
|הוטו
|משטר צבאי/התנועה הלאומית המהפכנית לפיתוח (MRND)
|- bgcolor=#EEA
!style="background:#000; color:#FFF"|–
|
|תאודור סינדיקובוואבו(1928–1998)
|—
|8 באפריל 1994
|19 ביולי 1994(הודח)
|102 ימים
|הוטו
|MRND
|-
!style="background:#08D; color:#FFF"|3
פסטר ביזימונגו(1950–)
|—
|19 ביולי 1994
|23 במרץ 2000(התפטר)
|5 שנים ו-248 ימים
|הוטו
|החזית הפטריוטית הרואנדית (RPF)
|-
!rowspan=4 style="background:#08D; color:#FFF"|4
|rowspan=2rowspan=2|פול קגאמה(1957–)
|rowspan=2|2000, 2003, 2010, 2017
|bgcolor=#EEA|24 במרץ 2000
|bgcolor=#EEA|22 באפריל 2000
|bgoclor=#EEA|29 ימים
|rowspan=2|טוטסי
|rowspan=2|RPF
|-
|22 באפריל 2000
|מכהן
|
|}

== קישורים חיצוניים ==

* [http://www.worldstatesmen.org/Rwanda.htm רואנדה], באתר World Statesmen

== הערות שוליים ==

*
קטגוריה:רואנדה: פוליטיקה
רואנדה
תפוחי אדמה דופין

תפוחי אדמה דופין (בצרפתית: Pommes dauphine),<ref name="Larousse">Larousse Gastronomique (2009), p. 355. Hamlyn</ref> הן פחזניות תפוחי אדמה פריכות העשויות על ידי ערבוב מחית תפוחי אדמה עם בצק רבוך מלוח. מעצבים את התערובת לצורות או עיגולים של קנל ומטגנים בשמן עמוק ב-170 - 180 °C.<ref name="Larousse" /> <ref></ref>

== מקור השם ==
המנה נקראת על שם הדופין של צרפת , אשתו של היורש העצר הצרפתי. (הדופין הצרפתייה הייתה אשתו של הדופין הצרפתי שהוא כאמור היורש העצר לכס המלכות הצרפתי. התפקיד היה מקביל לנסיכת הכתר, אשתו של נסיך כתר ויורש העצר לכאורה).

== ההגשה ==
תפוחי אדמה דופין בדרך כלל מלווה בשרים אדומים או עוף.<ref>Elizabeth David (1970), French Provincial Cooking, p. 273. Penguin Books</ref> על פי רוב מוגשים במסעדות, לעיתים קרובות מוצעים למכירה בסופרמרקטים בצרפת.

== מאכלים דומים ==
תבשילי תפוחי אדמה קשורים כוללים, אך לא זהים בהרכב:
* תפוחי אדמה אגוזי לוז (Pommes noisette) או תפוחי אדמה עגולים, כדורים או כדורים מוקפצים, מומחיות קולינרית צרפתית. אלה כדורי תפוחי אדמה מוקפצים בחמאה.
* תפוחי אדמה דוכסית (Pommes Duchesse) - עשויים מחית תפוחי אדמה, חמאה וחלמון ביצה.
* קרוקט (שמצופה בפירורי לחם).
* תפוחי אדמה מנופחים (סופלה) (Pommes Soufflées) פרוסות תפוחי אדמה מטוגנות פעמיים, פעם אחת ב-150 מעלות צלזיוס ופעם שנייה לאחר הקירור, ב-190 מעלות צלזיוס. פרוסות תפוחי האדמה מתנפחות לכריות קטנות במהלך הטיגון השני ומזהיבות.

עם זאת, תפוחי אדמה דופין הם ייחודיים, כאשר מאפה הבצק רבוך מניב מנה פחות צפופה.

== ראו גם ==
* רשימה של מנות מאפה בצק רבוך

==קישורים חיצוניים==

== הערות שוליים ==

קטגוריה:טיגון עמוק
קטגוריה:מאכלי תפוח אדמה
קטגוריה:המטבח הצרפתי
הגליאנים של סנט לואיס

ההגליאנים של סנט לואיס (באנגלית: St. Louis Hegelians) היו חוג של פילוסופים אמריקאים שהתבססה בסנט לואיס, מיזורי, החל משנות ה-60 של המאה ה-19. הם הושפעו מהגליאניזם של גאורג וילהלם פרידריך הגל ומזרם האידיאליזם הגרמני בכלל.<ref name="royce"></ref>

התנועה כללה את הנרי קליי ברוקמאייר (1826–1906) וויליאם טורי האריס (1835–1909). בתנועה פעלו גם ג'ורג' הולמס הוויסון (1834–1916) שלימים ייסד את המחלקה לפילוסופיה באוניברסיטת קליפורניה בברקלי; אדולף ארנסט קרוגר (1837–1882); תומאס דוידסון (1840–1900).<ref name=":2"></ref>

בחוג נקשר גם פועלן של שתי פילוסופיות חלוצות: אנה ברקט, שלימים הפכה למנהלת הראשונה של מכללת מורים והייתה אחראית לתרגומים ראשונים מגרמנית. ומרייטה קיז (1853–1899), האישה השנייה שהשלימה דוקטורט בפילוסופיה באמריקה.<ref></ref>

ההוגים פעלו סביב כתב העת לפילוסופיה ספקולטיבית () כמוקד הדיון העיקרי של הגותם. לכתב העת הייתה השפעה ניכרת בהפיכת רעיונותיו של הגל לחלק מהשיח הפילוסופי באמריקה, בעוד שהתפוקה הגדולה של האריס עצמו תרמה תרומה גדולה לחקר יצירותיו של הגל. לרבים מהגליאניים של סנט לואיס היו גם תפקידים מוסדיים, שבהם ניסו ליישם את רעיונותיו בתחומי הממשל והחינוך. כתב העת שימש גם לפרסום עבודתם המוקדמת של כמה מהדמויות הבולטות ביותר של הדור הבא של הפילוסופיה האמריקאית, כמו ג'ון דיואי, ויליאם ג'יימס, צ'ארלס פרס, וג'ושיה רויס. למרות שלרעיונות התנועה הייתה השפעה מתמשכת מועטה, ההגליאנים של סנט לואיס מייצגים פרק חשוב בהיסטוריה של המחשבה הפילוסופית האמריקאית והקשר המתפתח בין התרבות האינטלקטואלית והפופולרית במאה התשע-עשרה.<ref name=":2" />

== לקריאה נוספת ==
<div class="mw-content-ltr">
* Elizabeth Flower and Murray G. Murphy, “The Absolute Immigrates to America: The St. Louis Hegelians” in A History of Philosophy in America, vol. 2 (New York: G. P. Putnam’s Sons, 1977), pp. 463-514.
* William H. Goetzmann, ed., The American Hegelians: An Intellectual Episode in the History of Western America (New York: Alfred A. Knopf, 1973).
* Frances A. Harmon, The Social Philosophy of the St. Louis Hegelians (New York: Columbia University Press, 1943).
* Henry A. Pochmann, German Culture in America, Philosophical and Literary Influences, 1600-1900 (Madison, WS: University of Wisconsin Press, 1961).
* Denton J. Snider, The St. Louis Movement in Philosophy, Literature, Education, Psychology, with Chapters of Autobiography (St. Louis: Sigma Publishing, 1920).
</div>

== קישורים חיצוניים ==
* [https://iep.utm.edu/hstlouis/ הגליאנים של סנט לואיס] באתר האנציקלופדיה האינטרנטית לפילוסופיה 

==הערות שוליים==

קטגוריה:זרמים בפילוסופיה
קטגוריה:גאורג וילהלם פרידריך הגל
דניל לסובוי

דניל אולגוביץ' לסובוי (ברוסית: Даниил Олегович Лесовой; נולד ב-12 בינואר 1998) הוא כדורגלן רוסי-אוקראיני, המשחק בעמדת קשר הכנף בדינמו מוסקבה.

==קריירת מועדונים==
=== חיים מוקדמים ===
לסובוי נולד במוסקבה בירת רוסיה. סבא-רבא של לסובוי היה שר התעשייה הכימית של ברית המועצות ליאוניד ארקדייביץ' קוסטנדוב. מגיל שנתיים עד חמש הוא התגורר בפראג בירת צ'כיה, ואז עבר לקייב בירת אוקראינה, שם לאמו הייתה חנות בגדים. הוריו נפרדו כשהיה בן שש. לו אח צעיר בשם פיליפ שגם גדל באוקראינה.

===דינמו קייב===
מגיל שש שיחק כדורגל באקדמיה של דינמו קייב האוקראינית. בתום עונת 2012/13 בליגת האוקראינית לנוער בקרב שחקנים מתחת לגיל 15, הוכר לסבוי כשחקן הטוב ביותר בטורניר.

כשחקן כדורגל דינמו קייב, הוא קיבל אזרחות אוקראינית, על מנת לשחק בנבחרות הנערים האוקראיניות.

בגיל 17 הוא ספג פציעה קשה כשקרע את הרצועה הצולבת. המועדון היה מוכן לשלם עבור הניתוח בקייב, אבל אמו התעקשה על גרמניה ושילמה בעצמה על הניתוח לשחזור הרצועה הצולבת.

===זניט סנקט פטרבורג===
בנובמבר 2016 חתם על חוזה עם זניט סנט פטרסבורג, וקיבל אזרחות רוסית. הוא ערך את הופעת הבכורה המקצועית שלו ב-18 במרץ 2017 כחלק ממועדון המילואים זניט-2 סנקט פטרבורג, כשנכנס כמחליף בדקה ה-60 במשחק הליגה הלאומית מול מועדון ספרטק נלצ'יק. במהלך עונה וחצי, הוא שיחק 32 משחקים בליגה וכבש שער נגד טום טומסק. הוא התאמן מעת לעת עם הרכב הקבוצה הבוגרת של זניט, אך לא שיחק אף משחק עבור הקבוצה הבוגרת.

==== ארסנל טולה ====
ב-28 ביולי 2018 הוא הושאל לעונה אחת לארסנל טולה הרוסית. למחרת ערך לסובוי את הופעת הבכורה שלו בליגת העל הרוסית בכדורגל במשחק המחזור הראשון מול דינמו מוסקבה, בו נכנס כמחליף בדקה ה-57 במקום מיכאיל אלכסנדרוב. במשחק המחזור השלישי מול אחמט גרוזני 3-1 הוא כבש את שערו הראשון בליגה. בסך הכל, בעונת הבכורה שלו בליגה הרוסית הוא שותף ב-13 משחקים וכבש שני שערים.

בקיץ 2019 הוארך חוזה ההשאלה בעונה נוספת. ביולי-אוגוסט שיחק בשני משחקי סיבוב המוקדמות השני של הליגה האירופית מול נפטצ'י באקו האזרית, בהם הפסידה ארסנל בתוצאה כוללת של 0–4. באליפות רוסיה בעונת 2019/20 הוא שותף ב-27 משחקים, כבש שלושה שערים וובישל ארבעה.

ב-3 ביולי 2020 רכשה ארסנל את החוזה של לסובי מזניט, וחתמה עמו על חוזה לשלוש שנים. סכום ההעברה מוערך ב-600 אלף אירו. בתחילת העונה החדשה הוא הספיק לשחק בשישה משחקים עבור ארסנל וב-22 באוגוסט כבש צמד מול דינמו מוסקבה.

===דינמו מוסקבה===
ב-7 בספטמבר 2020 עבר לדינמו מוסקבה הרוסית, וחתם על חוזה לחמש שנים כשחקן הרכב קבוע. ב־2022 קרע שוב את הרצועה הצולבת, ונאלץ לעבור שיקום ממושך. חזרתו למגרשים לוותה במיעוט דקות משחק מאז הנתיחה ברגלו.

====השאלה למכבי חיפה====
ב-2 בפברואר 2024 הושאל למכבי חיפה עד תום עונת 2023/2024 עם אופציה לרכישה בכ-1.2 מיליון אירו.

==קריירת נבחרות==
כשחקן דינמו קייב, הוא זומן ואף שיחק עם נבחרות הנערים של .

מאז 2018, הוא מעורב במשחקים של הנבחרות הצעירות של . במסגרת הנבחרת עד גיל 21 השתתף בטורניר המוקדמות לאליפות אירופה לנבחרות צעירות 2021. במסגרת המוקדמות שיחק בשבעה משחקים וכבש שער מול נבחרת לטביה הצעירה.

בנובמבר 2020 זומן לראשונה לנבחרת רוסיה הבוגרת, אך לא שיחק במדיה עד כה.

== תארים ==
* שחקן העונה בליגה האוקראינית לנוער: 2012/2013

== קישורים חיצוניים ==

* 

== הערות שוליים ==

קטגוריה:כדורגלנים רוסים
קטגוריה:קשרי כדורגל רוסים
קטגוריה:כדורגלני ארסנל טולה
קטגוריה:כדורגלני דינמו מוסקבה
קטגוריה:כדורגלני זניט סנקט פטרבורג 
קטגוריה:כדורגלני מכבי חיפה
קטגוריה:רוסים שנולדו ב-1998
דוד אבודרהם (גובה מיסים)

דוֹן דָּוִד אַבּוּדַרְהַם היה גובה מיסים יהודי ופרנס בן המאה ה-13 שחי בטולדו. הוא האדם הראשון שמתועד נושא את השם אבודרהם.

בשנת 1290 כינס סנצ'ו הרביעי, מלך קסטיליה, ארבעה מראשי הקהילות היהודיות באנדלוסיה בעיירה הואטה לצורך חלוקת מכסת המס בין הקהילות. בוועידה נקבע כי במקרה מחלוקת יכריע אבודרהם. 

בית הכנסת אבודרהם שבטולדו, אשר עלה באש בשנת 1391, ייתכן שנקרא על שמו. 

נכדו, דוד אבודרהם, שנקרא על שמו, כתב ספר פרשנות לתפילות.

קטגוריה:יהודים ספרדים
קטגוריה:יהודים ויהדות בימי הביניים
איראג' מסג'די

איראג' מסג'די (בפרסית: ایرج مسجدی; נולד ב-1956) הוא דיפלומט ואיש צבא איראני בדימוס, שכיהן כשגריר איראן בעיראק וכגנרל במשמרות המהפכה האסלאמית לשעבר.<ref name="r" />

מסג'די נולד ב-1956. השתתף בלחימה במלחמת איראן–עיראק. מסג'די שימש כיועץ של קאסם סולימאני במסגרת כוח קודס.<ref name="r"></ref>

ב-2017 מונה לשגריר איראן בעיראק,<ref name="r" /> תפקיד בו החזיק עד 2022.

==קישורים חיצוניים==

== הערות שוליים ==

קטגוריה:שגרירי איראן
קטגוריה:שגרירים בעיראק
קטגוריה:אנשי משמרות המהפכה האסלאמית
קטגוריה:ילידי 1956
גראטן דופינה

גראטן דופינה (בצרפתית: Gratin dauphinois) הוא גרטן צרפתי של תפוחי אדמה לא מבושלים פרוסים אפויים בשמנת, מאזור דופינה בדרום מזרח צרפת. ישנן גרסאות רבות של שם המנה, כולל:
* Pommes de terre dauphinoise
* Potatoes à la dauphinoise 
* Gratin de pommes à la dauphinoise<ref>Prosper Montagné (1977). New Larousse Gastronomique. London; New York; Sydney: Toronto: Hamlyn. .</ref>
הוא נבדל מגרטן תפוחי אדמה רגילים (potatoes au gratin) בכך שנעשה שימוש בתפוחי אדמה גולמיים ולא מבושלים. זו מנה שונה לגמרי מתפוחי אדמה דופין.

== היסטוריה ==
האזכור הראשון של המנה הוא מה-12 ביולי 1788. היא הוגשה עם גיבתון גנים בארוחת ערב שערך שרל-אנרי, דוכס קלרמון-טונר וגנרל שלושה כוכבים של מחוז דופינה, עבור הפקידים המוניציפליים של עיירת גאפ, כעת במחוזות צרפת של האלפים העליונים.<ref>Claude Muller (2001). Les mystères du Dauphiné (in French). Clermont-Ferrand: Éditions de Borée. .</ref>

== הכנה ==
גרטן דופינה עשוי מתפוחי אדמה גולמיים פרוסים דק ושמנת, אפוי בכלי חרס או זכוכית מרוח בחמאה ומשופשף בשום. לפעמים מוסיפים גבינה. את תפוחי האדמה מקלפים ופורסים לעובי מטבע, בדרך כלל עם מנדולינה (כלי לפריסה וחיתוך). הם מונחים בשכבות בתבנית חרס רדודה או זכוכית ואופים אותם בבטמפרטורה נמוכה תחילה. החום מוגבר למשך 10 הדקות האחרונות של זמן האפייה.<ref>Elizabeth David (1964 [1960]). French Provincial Cooking. Harmondsworth: Penguin Books</ref><ref>Elizabeth Luard (1986). European Peasant Cookery London: Cor</ref>

לפי המסורת, הגרטן דופינה אינו כולל גבינה,<ref>Alan Davidson (1999). The Oxford Companion to Food. Oxford: Oxford University Press.
.</ref><ref>John Ayto (1993). The Diner's Dictionary: Food and Drink from A to Z. Oxford: Oxford University Press. </ref> מה שיגרום לו להיות דומה יותר לגרטן סאבויארד (שאינו כולל שמנת אלא ציר בקר במקום וגבינה למעלה).<ref>Peter Graham (2008 [1988]). Classic Cheese Cookery. Harmonsworth, Middlesex: Penguin Books. .</ref> מתכונים שניתנו על ידי שפים רבים - כולל אוגוסט אסקופיה, אוסטין דה קרוז וקונסטנס ספרי - דורשים גבינה וביצים; אחרים כמו רוברט קאריר מציינים גבינה אך ללא ביצה.<ref>Robert Carrier (1963). Great Dishes of the World. London: Nelson.</ref>

== קישורים חיצוניים ==

== הערות שוליים ==

קטגוריה:מאכלי תפוח אדמה
קטגוריה:המטבח הצרפתי
רשת עצבית רקורסיבית

רשת עצבית רקורסיבית (באנגלית: Recursive neural network) היא סוג של רשת עצבית עמוקה שנוצרה על ידי החלת אותה קבוצת משקלים רקורסיבית על קלט מובנה, כדי לייצר חיזוי מובנה על פני מבני קלט בגודל משתנה, או חיזוי סקלרי עליו, על ידי חציית מבנה נתון בסדר טופולוגי. רשתות עצביות רקורסיביות, שלעיתים קרויות בקיצור RvNNs, הצליחו, למשל, בלימוד רצף ומבני עצים בעיבוד שפה טבעית, בעיקר ייצוגים רציפים של ביטויים ומשפטים המבוססים על הטבעת מילים. RvNNs הוצגו לראשונה כדי ללמוד ייצוגים מבוזרים של מבנה, כגון מונחים לוגיים.

== ארכיטקטורת רשת עצבית רקורסיבית ==
בארכיטקטורה הפשוטה ביותר, צמתים שהם בנים של צמתי הורים מחוברים אליהם באמצעות מטריצת משקל המשותפת על פני כל הרשת, ופונקציית אקטיבציה אי-ליניאריות כגון טנגנס היפרבולי (tanh).

אם c1 ו-c2 הם ייצוג וקטור n-ממדי של צמתים, האב שלהם יהיה גם וקטור n-ממדי, המחושב כ <math>p_{1,2}=\tanh \left(W[c_{1};c_{2}]\right)</math> כאשר W זה מטריצת משקל של <math>M_{2,2}</math>. ארכיטקטורה זו, עם כמה שיפורים, שימשה לניתוח מוצלח של סצנות טבעיות, ניתוח תחבירי של משפטי שפה טבעית<ref></ref>, וקידוד אוטומטי רקורסיבי ומידול גנרטיבי של מבני צורות תלת-ממדיות כגון מודל מפושט של קוביות תלת-ממדיות<ref></ref>.

== הערות שוליים ==

קטגוריה:למידת מכונה
?O!RUL8,2

?O!RUL8,2 (?Oh! Are you late, too; בעברית: הו! גם אתה מאחר?) הוא המיני-אלבום הראשון של להקת הבנים הדרום קוריאנית BTS. הוא פורסם ב-11 בספטמבר 2013 כאלבום השני של BTS, אחרי אלבום הבכורה שלהם 2 Cool 4 Skool}}. האלבום מורכב מעשר שירים, כאשר "N.O" משמש כסינגל המוביל. מאוחר יותר פורסם "Attack On Bangtan", שיר נוסף מהאלבום, כסינגל.

== רקע ופרסום ==
ב-27 באוגוסט 2013 השיקה ביג היט אנטרטיינמנט שעון ספירה לאחור באתר הרשמי של BTS והעלתה טריילר קאמבק ליוטיוב כהכנה ל-?O!RUL8,2. הטריילר התחיל עם קריינות קולית שמדברת על איך אדם צריך לרדוף אחרי חלומות ובהמשך הוצג מונולוג של ראפ מונסטר כשתמונות תלת-ממדיות שונות הקשורות ל-BTS צפו בחלל לפני שהתנפצו לתוך האדמה. שלושה ימים לאחר מכן, הם חשפו את רשימת השירים ותמונת הקונספט של האלבום בחשבון הטוויטר הרשמי ובדף הפייסבוק שלהם. הם גם פרסמו את העיצוב והפרטים של האלבום הפיזי, יחד עם , הפוטוקארד והפוסטר שלו. ביג היט אנטרטיינמנט הוציאה גם טריילר מיוחד לקונספט האלבום. מאוחר יותר הם הוציאו את הטיזר הראשון, וחשפו כי "N.O" יהיה הסינגל המוביל. ב-8 בספטמבר 2013, BTS הוציאה תצוגה מקדימה של השמע לפני יציאת האלבום בפועל.

== קליפ ==
הקליפ לסינגל המוביל, "N.O" (ראשי תיבות של "no offense"), פורסם ב-10 בספטמבר, יום אחד לפני יציאת האלבום. בקליפ נראו החברים לבושים במדים, ומתמרדים במורה שלהם במה שנראה ככיתה דיסטופית. את הכוריאוגרפיה יצר סון סונגדיוק ואת הקליפ ביים .

== הרכב ==
מבחינה מוזיקלית, BTS לא שינו מהותית את הסאונד שלהם בהשוואה ל-2 Cool 4 Skool}}, תוך שימוש בראפ לוהט יחד עם מקצבי טראפ, בראסים ומנגינות מלאות נשמה. מבחינה מילולית, המיני-אלבום הרחיב את הנושא של חלומות ואושר, וחשף את התסכול שלהם תחת מערכת החינוך הקוריאנית הקשה ואת הנחישות שלהם להתמודד עם המאבק להוכיח את עצמם.

== קידום ==
BTS עשו את הקאמבק שלהם עם "N.O" ב-12 בספטמבר 2013, בתוכנית המוזיקה אם קאונטדאון של ולאחר מכן ב של , ב- של , ב של וב של . בנובמבר 2013, BTS המשיכו בקידום האלבום עם "Attack on Bangtan" ב. מאוחר יותר ב-2015, ערכו BTS הופעה מיוחדת לקידום האלבום. 2015 BTS Live Trilogy Episode I: BTS Begins נערכה במשך יומיים ב החל מ-28 במרץ 2015, עם ביצועים של BTS לשירים מתוך מ- ו-?O!RUL8,2.

== הצלחה מסחרית ==
?O!RUL8,2 הגיע היישר למקום הרביעי ב בשבוע השני של ספטמבר 2013. האלבום גם הגיע למקום ה-11 במצעד החודשי של גאון לחודש ספטמבר. האלבום הגיע למקום ה-55 במצעד סוף השנה של גאון. נכון לשנת 2019, הוא נמכר ביותר מ-200,000 עותקים.

== רשימת השירים ==
כל הקרדיטים לשירים לקוחים ממסד הנתונים של , אלא אם צוין אחרת.

== מיקומי שיא ==

== נתוני מכירות ותארים ==
{| class="wikitable" style="text-align:center;"
|+
!מקום
!מכירות
|-
| (גאון)
|319,951
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
|-
!קוריאה הדרומית
| rowspan="2" |11 בספטמבר 2013
|תקליטור • הורדה דיגיטלית
| rowspan="2" |ביג היט מיוזיק • 
|-
!עולמי
|הורדה דיגיטלית
|}

== ראו גם ==
* 

== קישורים חיצוניים ==

קטגוריה:מיני-אלבומי בכורה מ-2013
קטגוריה:אלבומי BTS
קטגוריה:מיני-אלבומים בקוריאנית
קטגוריה:אלבומי חברת הייב קורפוריישן
תפוחי אדמה מנופחים

תפוחי אדמה מנופחים (בצרפתית: Pommes soufflées) הם מגוון של תפוחי אדמה מטוגנים. מטגנים פרוסות תפוחי אדמה פעמיים, פעם אחת ב-150 °C ופעם שנייה לאחר שהתקררו, ב-190 °C. פרוסות תפוחי האדמה מתנפחות לכריות קטנות במהלך הטיגון השני ומזהיבות.

על פי אגדה מפורסמת, התגלו ה"סופלי הפומס", כלומר תפוחי האדמה המנופחים, רק במקרה ב-24 באוגוסט 1837, כאשר המלכה מריה אמליה מנאפולי וסיציליה ואצילים אחרים התעכבו בהגעתם לארוחה במחוז צרפת Yvelines לאחר חנוכת רכבת קיטור הנוסעים הראשונה בפריז, צרפת.<ref name=":0"></ref> השף ז'אן-לואי-פרנסואה קולינט (Jean-Louis-François Collinet), כביכול גם ממציא הרוטב ביארנז, הוציא את תפוחי האדמה מהטיגון שבושלו למחצה. לאחר שהגיעה המסיבה המלכותית, בזמן ההגשה, הוא ראה את תפוחי האדמה מתרחבים כשהם הוחזרו לשמן.<ref></ref><ref name=":0" /> סיפור זה נתון במחלוקת.<ref></ref>

== הערות שוליים ==

קטגוריה:המטבח הצרפתי
קטגוריה:טיגון עמוק
קטגוריה:מאכלי תפוח אדמה
טלקום אינדונזיה

טלקום אינדונזיה (Perusahaan Perseroan (Persero) PT Telekomunikasi Indonesia Tbk, PT Telkom Indonesia) היא חברת תקשורת אינדונזית המספקת שירותי טלפוניה נייחת ואינטרנט. החברה הופרטה בשנת 1995. בבעלות ממשלת אינדונזיה כ-52% ממניות החברה.

== היסטוריה ==
שורשי החברה בשנת 1856 כאשר שלטון הולנדי הקים קו טלגרף בין ג'קרטה לבין עיר נוספת במרחק של כ-60 ק"מ. בשנת 1906 שירותי דואר וטלגרף רוכזו בסוכנות ממשלתית Post, Telegraph and Telephone Service. זמן קצר לאחר קבלת עצמאות, הממשל החדש ביצע הלאמת החברה. בשנת 1961 הארגון הפך להיות סוכנות ממשלתית. בשנת 1965 שירותי דואר וטלפוני הופרדו. בשנת 1974 ייצור ציוד טלפוניה עבר לחברה נפרדת ושירותי טלפון רוכזו ב-Perusahaan Umum Telekomunikasi (Perumtel). בשנת 1995 בוצע הפרטת החברה והיא החלה לפעול תחת השם הנוכחי. מניות החברה נרשמו למסחר בבורסה לניירות ערך באינדונזיה ובורסה לניירות ערך של ניו יורק ובורסה לניירות ערך בלונדון. בבעלות ממשלתית נותרה מניית שליטה וכ-52% מכלל המניות.

במהלך השנים חברה איבדה את בלעדיות לשירותי טלפון ולשיחות בין-לאומיות. יחד עם זאת, גם במאה ה-21 החברה היא ספק שירותי טלפון הגדול במדינה. בשנת 2011 היו לה כ-130 מיליון לקוחות.

החברה פעלה להרחבת פעילותה לתחומים חדשים דוגמת אספקת שירותי אינטרנט ותקשורת לוויינים.

==צי לוויינים==
עד לשנת 1999 החברה ניצלה יכולות של לווייני Palapa שהיו בבעלות חברת תקשורת אינדונזית אחרת.

הלוויין הראשון של החברה שוגר בשנת 1999. לוויין TELKOM-1 היה מצויד במשיבים ב-C-Band. הוא שקל 2,763 ק"ג והיה מתוכנן לעבודה במשך 15 שנים.

בהמשך שוגרו לוויינים נוספים.

{| class="wikitable "
|- bgcolor="#ccfccf" align="center"
|-
! scope=col | תאריך שיגור
! scope=col | לוויין
! scope=col | אתר שיגור/משגר
! scope=col | יצרן
! scope=col | הערות
|-
| 12 באוגוסט 1999|| [https://nssdc.gsfc.nasa.gov/nmc/spacecraft/display.action?id=1999-042A Telkom 1]|| מרכז החלל הגיאני אריאן 4|| לוקהיד מרטין|| החליף לוויין Palapa B2R. פעל עד לשנת 2017
|-
|| 16 בנובמבר 2005|| [https://nssdc.gsfc.nasa.gov/nmc/spacecraft/display.action?id=2005-046A Telkom 2]|| מרכז החלל הגיאני אריאן 5|| Orbital Sciences Corporation|| החליף לוויין Palapa B4 
|-
|| 6 באוגוסט 2012|| [https://nssdc.gsfc.nasa.gov/nmc/spacecraft/display.action?id=2012-044A Telkom 3]|| קוסמודרום בייקונור פרוטון M|| מערכות המידע הלווייניות רשטניוב|| לא הגיע למסלול מתוכנן
|-
|| 14 בפברואר 2017|| [https://nssdc.gsfc.nasa.gov/nmc/spacecraft/display.action?id=2017-007A Telkom 3S]|| מרכז החלל הגיאני אריאן 5|| Thales Alenia Space|| החליף לוויין Telkom 3 ששיגורו לא הצליח 
|-
|| 7 באוגוסט 2018|| [https://nssdc.gsfc.nasa.gov/nmc/spacecraft/display.action?id=2018-064A Telkom 4]|| נמל החלל קייפ קנוורל פאלקון 9|| SSL|| החליף לוויין Telkom 1 
|}

==קישורים חיצוניים==

* 

קטגוריה:חברות הנסחרות בבורסה לניירות ערך בניו יורק
קטגוריה:חברות אינדונזיות
קטגוריה:חברות תקשורת
בית הכנסת יצחק חכים

בית הכנסת יצחק חכים נבנה בין השנים 1965 – 1973 על ידי האב והאחים למשפחת חכים והוא בית הכנסת האחרון שנבנה בטהראן.<ref></ref>

בית הכנסת נמצא ברחוב פסיאן בשכונת זעפרניה (Zafaraniyeh (אנ')), שכונה יוקרתית בצפון טהראן בה שגרירויות ומוסדות תרבות רבים. זהו בית הכנסת היחידי בשכונה.

== מבנה בית הכנסת ==
בדומה לבתי כנסת אחרים שנבנו בתקופת שלטונו של מוחמד רזא שאה פהלווי, גם בית כנסת זה נבנה כבניין עצמאי בעל נוכחות סביבתית.

בית הכנסת נבנה על פי תכנונם ובפיקוחם של המהנדסים מנצור מכבי ואמיר שושן על חלקה ששטחה 25X40 מ"ר. השטח הבנוי הוא כ-650 מ"ר.

זהו מבנה מתומן בעל גג כיפתי מתומן המזכיר את האוהלים בהם שהו בני ישראל במדבר. סגנון הבנייה משלב בין האדריכלות הפרסית למוטיבים יהודיים. המבנה כולל חדר מפגשים, מטבח מאובזר וספרייה ובכך משמש גם כמרכז קהילתי.<ref></ref>

הגובה הפנימי של אולם התפילה הוא 14 מטר. במרכז האולם המתומן נמצאת הבימה, סביבה מסודרים מושבי המטפללים בצורה מדורגת, כך שכל מתפלל יכול לראות ללא הפרעה את הבמה ואת ארון הקודש הנמצא מאחורי הבימה.

עזרת הנשים נמצאת ממזרח ומצפון לאולם המרכזי.

העיצוב הפנימי של בית הכנסת מאופק. על הריצפה נפרסים שטיחים פרסיים. החלונות מעוטרים בוויטרז'ים המציגים מוטיבים יהודיים כגון מנורה, כתר, מגן דוד ולוחות הברית.
==קישורים חיצוניים==

==הערות שוליים==

יצחק חכים
יחסי ונצואלה–פרגוואי

יחסי ונצואלה–פרגוואי הם היחסים הדיפלומטיים בין ונצואלה לפרגוואי.

== היסטוריה ==
היחסים בין שתי המדינות התחננו מאז שנשיא פרגוואי פרננדו לוגו החל את כהונתו ב-2008. הנשיא לוגו תמך בכניסתה של ונצואלה למרקוסור; עם זאת, השפעתה של מפלגתו של לוגו בקונגרס ובסנאט של פרגוואי גרמה לכך שפרגוואי לא תמכה במהלך.

פרגוואי וונצואלה פתחו מחדש במשא ומתן על חוב שלא שולם בסך 250 מיליון דולר שחבה חברת הנפט הפרגוואית פטרופר למקבילתה הוונצואלנית לאחר שנשיאי שתי המדינות נפגשו כדי לטפל בכך.

ב-17 באוקטובר 2012 גירשה ממשלת ונצואלה את הדיפלומטים הנותרים של פרגוואי מהמדינה, זאת בעקבות מחלוקת בין המדינות שהחלה ביוני 2012 עם הדחתו של לוגו.

עם זאת, היחסים הדו-צדדיים נותקו בינואר 2019 כאשר נשיא פרגוואי מריו אבדו בניטס הודיע כי מדינתו לא תכיר בניקולאס מדורו כנשיא הנבחר של ונצואלה. כמו כן, פרגוואי החליטה לסגור את שגרירותה בוונצואלה.<ref></ref>

== קישורים חיצוניים ==

== הערות שוליים ==
מונקו באירוויזיון 1960

מונקו השתתפה באירוויזיון 1960 עם השיר "Ce soir-là", שבוצע על ידי הזמר פרנסואה דגלט. זוהי השתתפותה השנייה של מונקו בתחרות הזמר של האירוויזיון.

== לפני האירוויזיון ==
ערוץ הטלוויזיה המרכזי במונקו TMC בחר את האמן והשיר באופן פנימי לייצג את לוקסמבורג באירוויזיון 1960.

הערוץ בחר בפרנסואה דגל לייצג את מונקו באירוויזיון עם השיר Ce soir-là.

== באירוויזיון ==
ב-29 במרץ 1960 הופיע דגל על בימת האירוויזיון. הוא שר שמיני בסדר ההופעות, לפני שווייץ ואחרי אוסטריה. עם סיום ספירת הקולות הגיע דגל למקום השלישי עם 15 נקודות.

=== נקודות שהוענקו למונקו ===

=== נקודות שהוענקו ממונקו ===

== הערות שוליים ==

קטגוריה:מונקו באירוויזיון
קטגוריה:מדינות באירוויזיון 1960
תפוחי אדמה דוכסית

תפוחי אדמה דוכסית (בצרפתית: Pommes duchesse) מורכבים ממחית תפוחי אדמה, חלמון ביצה וחמאה, שמועברים משקית זילוף או מעוצבים בעבודת יד לצורות שונות אשר נאפות בתנור בטמפרטורה גבוהה עד להזהבה.<ref name="Cooks">[http://www.cookscountry.com/recipes/Duchess-Potatoes/21090/ "Duchess Potatoes"] Cook's Country, 2010.</ref> הם בדרך כלל מתובלים בדומה לפירה עם, למשל, מלח, פלפל שחור ואגוז מוסקט.<ref name="Cooks" /> המנה היא פריט קלאסי של המטבח הצרפתי, ונמצאת בספרי בישול צרפתיים היסטוריים.<ref>Auguste Escoffier, (1907), Le guide culinaire.</ref><ref>Larousse gastronomique (1961).</ref>

== היסטוריה ==
=== מהמאה ה-18 ===
המתכון הידוע הראשון למנה פורסם ב-La Nouvelle Cuisinière Bourgeoise בשנת 1746.<ref name="Saveur"></ref> הביטוי à la duchesse, כלומר ב"סגנון הדוכסית" הפך לכינוי במטבח הצרפתי לכל מנה המשלבת תערובת פירה/חלמון ביצים.<ref name="Saveur" /> מתכונים לתפוחי אדמה דוכסית פורסמו בספרי בישול אמריקאים מאז 1878 לפחות.<ref></ref> בספר הבישול שלה משנת 1896, פאני פארמר תיארה את הפוטנציאל היצירתי של תפוחי אדמה דוכסית, וכתבה: "צורה, באמצעות שקית מאפה וצינור, בצורה של סלים, פירמידות, כתרים, עלים, ורדים וכו'. מברישים בביצה טרופה מדוללת בכפית מים, ומשחימים בתנור חם."<ref></ref> בשנת 1902 פרסם בית הספר לבישול בבוסטון במגזין שלו מתכון לתפוחי אדמה דוכסית.<ref></ref> מחבר ספרי הבישול הצרפתי אוגוסט אסקופייה תיאר את תפוחי האדמה הדוכסית בספר הבישול רב ההשפעה שלו Le Guide Culinaire, שפורסם לראשונה ב-1903.<ref></ref>

=== באמצע המאה ה-20 ===
במהלך השפל הגדול, הממשל הפדרלי בארצות הברית שיתף פעולה עם תריסר סוכנויות חקלאיות ממלכתיות כדי לשפר את גידול תפוחי האדמה. הלשכה האמריקאית לכלכלת בית עודדה צרכנים לנסות מנות תפוחי אדמה פחות נפוצות, כמו תפוחי אדמה דוכסית.<ref></ref> מלחמת העולם השנייה הובילה למחסור במזון מקומי בארצות הברית, במיוחד בחמאה, בשר ומזון שימורים. בינואר 1943, הגברת הראשונה אלינור רוזוולט פרסמה תפריטים לתשע ארוחות משפחתיות שהוגשו בבית הלבן. ארוחת ערב אחת כללה קציץ בשר ותפוחי אדמה דוכסית.<ref></ref> בשנת 1949, הניו יורק טיימס קידם תפוחי אדמה דוכסית סביב עוף צלוי או דג צלוי כחלופה אלגנטית אך זולה לארוחה לבשר בקר.<ref></ref> כשקרייג קלייבורן סיים את לימודיו במקום השמיני בכיתה שלו ב-École hôtelière de Lausanne ב-1954, בחינת הגמר שלו כללה הכנת דגים ביין לבן, עם רוטב ולוטה, רוטב הולנדז ותפוחי אדמה דוכסית.<ref></ref>

=== אורחים חשובים ===
* בספטמבר 1959, נשיא ארצות הברית דווייט אייזנהאואר קיים פגישה עם ראש ממשלת ברית המועצות ניקיטה חרושצ'וב בקמפ דייוויד. ארוחת הערב כללה פריים ריב ודג סנאפר אדום אפוי, תפוחי אדמה דוכסית היו בין התוספות.<ref></ref>
* כאשר מוחמד רזא פהלווי, השאה של איראן, ביקר בוושינגטון הבירה באפריל 1962, הוא אירח בארוחת ערב בת שש מנות את נשיא ג'ון קנדי בשגרירות איראן. המנה העיקרית הייתה פסיון, וגם תפוחי אדמה דוכסית היו חלק מהארוחה.<ref></ref>
* ביוני 1966, מלך ערב הסעודית פייסל ביקר בוושינגטון די.סי. הנשיא לינדון ג'ונסון אירח ארוחת ערב ממלכתית בבית הלבן, והתפריט כלל פילה של סול, סינטה צלויה ותפוחי אדמה דוכסית.<ref></ref>

== קישורים חיצוניים ==

== הערות שוליים ==

קטגוריה:המטבח הצרפתי
קטגוריה:מאכלי תפוח אדמה